b'\n_START_ARTICLE_\nKentauro proksima\n_START_SECTION_\nCharakteristikos\n_START_PARAGRAPH_\nKaip ir visos raudonosios nyk\xc5\xa1tuk\xc4\x97s, Kentauro Proksima yra per silpna, kad j\xc4\x85 b\xc5\xabt\xc5\xb3 galima pasteb\xc4\x97ti plika akimi. Vis d\xc4\x97lto ji yra artimiausia m\xc5\xabs\xc5\xb3 Saulei. Artimiausios \xc5\xbevaig\xc5\xbed\xc4\x97s yra Kentauro Alfa A ir B (u\xc5\xbe 0,21 \xc5\xa1viesme\xc4\x8di\xc5\xb3), Saul\xc4\x97 ir Barnardo \xc5\xbevaig\xc5\xbed\xc4\x97 (u\xc5\xbe 6,55 \xc5\xa1viesme\xc4\x8di\xc5\xb3). \xc5\xbdi\xc5\xabrint i\xc5\xa1 \xc5\xbdem\xc4\x97s, Proksima yra u\xc5\xbe 2\xc2\xb0 nuo Kentauro Alfos, tai yra ma\xc5\xbedaug u\xc5\xbe keturi\xc5\xb3 piln\xc5\xb3 M\xc4\x97nulio skersmen\xc5\xb3._NEWLINE_Kiek \xc5\xbeinoma, Kentauro Proksima yra artimiausia Saulei jau apie 32 000 met\xc5\xb3 ir dar bus apie 33 000 ateinan\xc4\x8di\xc5\xb3 met\xc5\xb3, kai j\xc4\x85 pakeis Ross 248._NEWLINE_Pagal \xc5\xbevaig\xc5\xbed\xc4\x97s matmenis yra paskai\xc4\x8diuota, kad Proksima tur\xc4\x97t\xc5\xb3 b\xc5\xabti 1/7 Saul\xc4\x97s spindulio bei mas\xc4\x97s, o tai atitinka 1,5 Jupiterio spindulio bei 150 jo masi\xc5\xb3._NEWLINE_Kentauro proksima nuo Kentauro Alfa yra nutolusi atstumu, beveik 1/20-\xc4\x85ja ma\xc5\xbeesniu nei nuo Saul\xc4\x97s. Proksima gal\xc4\x97t\xc5\xb3 b\xc5\xabti orbitoje apie Alfa su apskriejimo periodu 500 000 met\xc5\xb3 ar daugiau. D\xc4\x97l to Proksima da\xc5\xbenai vadinama Kentauro Alfa C.'